## dachser_inteligent_logistics

Tlačová správa V Bratislave, 4. 3. 2020

**Nové sklo pre Big Ben**

**Z Horného Falcka do Londýna: DACHSER doručuje sklenené dosky, ktoré boli ručne fúkané v sklárňach Glashütte Lamberts, do Veľkej Británie. Miestom určenia týchto bezpečne zabalených sklených tabúľ nie je nič menšie, než svetoznáma Elizabeth Tower v Londýne.**

Glashütte Lamberts vyrobil kópiu sklenených dosiek pre rekonštrukciu číselníka Big Bena.

Elizabeth Tower, veža známa aj ako Big Ben, je jednou z najslávnejších londýnskych pamiatok. Jej štyri nápadné ciferníky, každý s priemerom sedem metrov, sú tiež nazývané „Hodinová veža“. Tento ikonický symbol Londýna práve prechádza renovačnými prácami a jeho slávny zvon, by podľa plánu mal vo svojej plnej kráse opäť zaznieť do roku 2021.

Renováciou prechádzajú aj presklené ciferníky. Použité na to budú sklenené výplne z Waldsassenu v nemeckom regióne Horné Falcko. V sklárňach Glashütte Lamberts ručne vyrobili 1300 sklenených dosiek, ktoré sú vernou kópiou pôvodného ciferníka Big Bena. *„Je to jedna z najznámejších pamiatok na svete. Myšlienka na to, že sme práve my pre túto pamiatku robili sklo, je veľmi vzrušujúca. Sme na to hrdí,”* hovorí Robert Christ, vedúci marketingu spoločnosti Glashütte Lamberts.

**Dodávali aj do Buckinghamského paláca**

Logistický partner sklárskej spoločnosti, DACHSER, zabezpečuje prepravu z Horného Falcka do Dartfordu neďaleko Londýna. Preprava tohto krehkého skleneného nákladu si vyžaduje veľkú precíznosť a odborné znalosti. Odborníci zo spoločnosti DACHSER však garantujú, že všetko pôjde podľa plánu a náklad dorazí na miesto určenia nepoškodený.

Koniec koncov, už majú potrebné skúsenosti: Logistické centrum DACHSER v Hofe dopravovalo sklo vyrobené touto renomovanou spoločnosťou do Veľkej Británie, priamo pre Buckinghamský palác. „*S firmou Glashütte Lamberts spolupracujeme od roku 2009 a poskytujeme im služby aj v ďalších európskych krajinách*,“ hovorí Angela Puchtlerová, obchodná riaditeľka spoločnosti DACHSER Logistikzentrum Hof.

DACHSER dodáva do Anglicka pre sklársku spoločnosť Glashütte Lamberts fúkané ploché sklo.

**342 sklenených dosiek sa stane číselníkom**

Sklenené platne, bezpečne zabalené v drevených prepravkách a upevnené na paletách, sa dostanú priamou dopravou na svoje slávne miesto v Londýne, kde ich britská spoločnosť nareže na presnú veľkosť, aby pasovali na ciferník veže. Od budúceho roku ozdobí približne 1300 sklenených dosiek z Bavorska asi najznámejšiu vežu v Anglicku. „*Spolupracujeme s našimi zákazníkmi na vývoji dopravných riešení pre veľmi špecifické požiadavky, ako je táto,“* hovorí Puchtlerová. *„A netreba ani hovoriť, ako veľmi sme hrdí na to, že sme sa ako logistickí špecialisti podieľali na obnove veľkolepej Elizabeth Tower."*

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk